recursal/SuperWikiNEXT-32B huggingface dataset:
สำหรับความหมายอื่น ดูที่ เรฟ (แก้ความกำกวม)
งานเรฟขนาดใหญ่ในคลังสินค้าขนาดใหญ่ พร้อมด้วย แสงไฟและระบบเสียงที่มีขนาดใหญ่
**เรฟ** (อังกฤษ: rave) เป็นงานสังสรรค์ใหญ่หรืองานเทศกาลที่เล่นโดยดีเจและบางครั้งก็มีผู้เล่น เปิดเพลงอิเล็กทรอนิกส์โดยเฉพาะดนตรีอิเล็กทรอนิกส์แดนซ์ แนวเพลงที่เล่นได้แก่ เฮาส์ แทรนซ์ เทคโน ดรัมแอนด์เบส ฮาร์ดคอร์ และอื่นๆ อีกมากมาย มีการควบคุมด้วย การแสดงแสงเลเซอร์ เครื่องฉายภาพ สีแท่งเรืองแสง และเครื่องทำหมอก

วัฒนธรรมเรฟ ส่วนใหญ่เริ่มจากงานสังสรรค์ดนตรีแอซิดเฮาส์ ในช่วงกลางถึงปลายยุค 1980 ในเขตชิคาโกในสหรัฐอเมริกา หลังจากศิลปินชิคาโกเฮาส์เริ่มประสบความสำเร็จในต่างประเทศ แพร่กระจายอย่างรวดเร็วไปยังสหราชอาณาจักร แผ่นดินใหญ่ยุโรป ออสเตรเลียและส่วนที่เหลือของประเทศสหรัฐอเมริกา

อ้างอิง
-------

1. ↑  Phil Cheeseman. "The History Of House". DJ Magazine. คลังข้อมูลเก่าเก็บจากแหล่งเดิมเมื่อ 2013-09-06. สืบค้นเมื่อ August 13, 2013.
2. ↑  "Acid House Music - The Timeline". Fantazia.org. สืบค้นเมื่อ August 13, 2013. `{{cite web}}`: ไม่รู้จักพารามิเตอร์ `|subtitle=` ถูกละเว้น (help)
3. ↑  *Altered State - The Story of Ecstasy Culture and Acid House*, Matthew Collin (contributions by John Godfrey), Serpent's Tail, 1997 (ISBN 1852423773)
**วัดจอมสุดาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร

วัดจอมสุดารามสร้างขึ้นเมื่อประมาณ พ.ศ. 2390 เป็นพระตำหนักของพระเจ้าราชวรวงศ์เธอ พระองค์เจ้าดาราวดี ซึ่งพระเจ้าราชวรวงศ์เธอ เจ้าฟ้าอิศราพงศ์ พระราชทานให้สร้างวัด แต่ชาวบ้านนิยมเรียกอีกชื่อหนึ่งว่า **วัดไพรงาม** เมื่อพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินมาถวายผ้าพระกฐินจึงทรงพระกรุณาโปรดเกล้าโปรดกระหม่อมพระราชทานนามวัดใหม่ว่า "วัดจอมสุดาราม" เป็นพระเกียรติแก่พระเจ้าราชวรวงศ์เธอ พระองค์เจ้าดาราวดี และพระราชทานวิสุงคามสีมาเมื่อ พ.ศ. 2404 ได้รับการขึ้นทะเบียนเป็นโบราณสถานอย่างเป็นทางการเมื่อวันที่ 13 กันยายน พ.ศ. 2539

อาคารเสนาสนะประกอบด้วยพระอุโบสถ มีลักษณะเป็นทางศิลปะสถาปัตยกรรมอาคารก่ออิฐถือปูน มีลวดลายปูนปั้นประดับที่บริเวณหน้าบันของประตูทางเข้าที่ผนัง และเพดาน ภายในพระอุโบสถมีภาพจิตรกรรมฝาผนัง ภายนอกพระอุโบสถมีใบเสมาคู่ เจดีย์ย่อมุมไม้สิบสอง และตุ๊กตาสิงห์ของจีนทำจากหินอยู่เป็นระยะ ๆ ล้อมรอบด้วยกำแพงแก้ว นอกจากนี้ยังมีพระพุทธรูปศิลาสมัยสุโขทัย เรียกกันโดยทั่วไปว่า *หลวงพ่อโพธิ์* อาคารเสนาสนะอื่น ๆ ได้แก่ วิหาร รอยพระพุทธบาท หอระฆัง และศาลาท่าน้ำ

อ้างอิง
-------

1. ↑  กรมศาสนา. *ประวัติวัดทั่วราชอาณาจักร เล่ม 2*
2. ↑  กรมศิลปากร. ฝ่ายทะเบียนโบราณสถาน โบราณวัตถุ ศิลปวัตถุและช่างอนุรักษ์. *รายงานการสำรวจขึ้นทะเบียนโบราณสถาน*, พ.ศ. 2539.
3. ↑  "ประกาศกรมศิลปากร เรื่อง ขึ้นทะเบียนและกำหนดเขตที่ดินโบราณสถาน" (PDF). *ราชกิจจานุเบกษา*. **113** (พิเศษ 50 ง): 1. 13 กันยายน 2539.
4. ↑  "วัดจอมสุดาราม". ระบบภูมิสารสนเทศ แหล่งมรดกทางศิลปวัฒนธรรม.

วิกิมีเดียคอมมอนส์มีสื่อที่เกี่ยวข้องกับ **วัดจอมสุดาราม**
บทความนี้เกี่ยวกับยูนิคอร์น สำหรับความหมายอื่น ดูที่ ยูนิคอร์น (แก้ความกำกวม)

**ยูนิคอร์น** (อังกฤษ: unicorn) เป็นสัตว์ในตำนานซึ่งมีการอธิบายมาแต่โบราณว่าเป็นสัตว์ที่มีเขาเกลียวแหลมขนาดใหญ่ออกมาจากหน้าผาก มีการพรรณนายูนิคอร์นในตราโบราณของอารยธรรมลุ่มแม่น้ำสินธุและชาวกรีกโบราณกล่าวถึงยูนิคอร์นในบันทึกประวัติศาสตร์ธรรมชาติโดยนักเขียนหลายคน รวมไปถึงคัมภีร์ไบเบิลฉบับพระเจ้าเจมส์ก็มีอธิบายเช่นกัน

ในนิทานพื้นบ้านยุโรป มักพรรณนายูนิคอร์นว่าเป็นสัตว์คล้ายม้าหรือคล้ายแพะสีขาว มีเขายาวและมีกีบแยก (บ้างมีเคราแพะด้วย) ในสมัยกลางและฟื้นฟูศิลปวิทยา มีการอธิบายทั่วไปว่า ยูนิคอร์นเป็นสัตว์ป่าหายากยิ่ง สัญลักษณ์แห่งความบริสุทธิ์และสง่างาม ซึ่งอาจจับได้เฉพาะพรหมจารีเท่านั้น ในสารานุกรมกล่าวกันว่าเขาของยูนิคอร์นมีอำนาจเปลี่ยนน้ำพิษให้ดื่มได้ และรักษาการเจ็บป่วย ในสมัยนั้นบางครั้งมีการขายเขานาร์วาลเป็นเขายูนิคอร์น

ยูนิคอร์นกับการแปลความหมายทางด้านสัญลักษณ์
------------------------------------------

ยูนิคอร์นได้รับการแปลความหมายแทนสิ่งต่าง ๆ มากมาย เขาที่อยู่บนหัวถือเป็นสัญลักษณ์ของ พลัง อำนาจ ความเข้มแข็ง และความเป็นลูกผู้ชาย ในบางตำนานยูนิคอร์นเป็นสัญลักษณ์แห่งความบริสุทธิ์ สะอาด บางตำนานเชื่อว่ายูนิคอร์นมีสัญลักษณ์ที่เชื่อมโยง ระหว่างเพศหญิงและเพศชาย นั่นคือ เขาของมันแทนเพศชาย และลำตัวแทนเพศหญิง ชื่อภาษาจีนของยูนิคอร์น คือ *ki-lin* ซึ่งแปลว่า ผู้ชาย-ผู้หญิง

ดูเพิ่ม
-------

* กิเลน

อ้างอิง
-------

1. ↑  "Zampieri Domenico, Madonna e unicorno". *Fondazione Federico Zeri, University of Bologna*.
**ตีนมูรติภวัน** (อักษรโรมัน: Teen Murti Bhavan) เป็นอาคารและอดีตบ้านพักในนิวเดลี ประเทศอินเดีย สร้างขึ้นโดยบริทิชราชและกลายมาเป็นที่พำนักของนายกรัฐมนตรีอินเดียคนแรก ชวาหัรลาล เนห์รู ซึ่งอาศัยที่นี่นาน 16 ปีจนเสียชีวิตในปี 1964. ตีนมูรติภวันเป็นผลงานออกแบบโดยรอเบิร์ต ทอร์ รัสเซล สถาปนิกชาวอังกฤษผู้ออกแบบคอนน็อตเพลส และบริเวณรอบชนปาถ ตีนมูรติภวันสร้างขึ้นในปี 1930 เพื่อเป็นส่วนหนึ่งของนิวเดลี โดยใช้งานเป็นที่พำนักแห่งใหม่ของผู้ว่าการกองทัพอินเดียของอังกฤษ

นายกรัฐมนตรี อินทิรา คานธี ได้เปลี่ยนสภาพตีนมูรติภวันจากที่พักเป็นพิพิธภัณฑ์ ในปัจจุบัน มีหน่วยงานจำนวนหนี่งที่อยู่ภายในอาคารนี้ ซึ่งรวมถึง หอสมุดและพิพิธภัณฑ์เนห์รูระลึกในสังกัดกระทรวงวัฒนธรรม, ประธานมนตรีสังครหาลัย พิพิธภัณฑ์และอนุสรณ์สถานระลึกถึงนายกรัฐมนตรีอินเดีย, กองทุนชวาหัรลาล เนห์รู ระลึก (Jawaharlal Nehru Memorial Fund) ซึ่งตั้งขึ้นในปี 1964 ภายใต้ประธานาธิบดีอินเดีย เอส ราธากฤษณัน, ศูนย์การศึกษาร่วมสมัย (Centre for Contemporary Studies) และ ท้องฟ้าจำลองเนห์รู ซึ่งเปิดให้บริการในปี 1984

อ้างอิง
-------

1. ↑  "Architectural marvels for the new capital". *Hindustan Times*. 20 July 2011. คลังข้อมูลเก่าเก็บจากแหล่งเดิมเมื่อ 2 November 2014.
2. ↑  History Jawaharlal Nehru Memorial Fund, Official website.
**พิพิธภัณฑ์ศรี ปรตาป สิงห์** (อังกฤษ: Shri Pratap Singh Museum) หรือมักรู้จักในขื่อ **พิพิธภัณฑ์เอสพีเอส** (อังกฤษ: SPS Museum) เป็นพิพิธภัณฑ์ในศรีนคร จัมมูและกัศมีร์ ประเทศอินเดีย สถาปนาขึ้นในปี 1898 และมีของสะสมมากกว่า 80,000 ชิ้นจากพื้นที่ต่าง ๆ ในอินเดียเหนือ

ประวัติศาสตร์
-------------

ในปี 1889 ได้มีการเสนอการจัดตั้งพิพิธภัณฑ์โบราณคดีขึ้นในนครศรีนครของอินเดียโดย อมร สิงห์ (Amar Singh) และ เอส เอช ก็อดแมรี (S.H. Godmerry) Singh was an officer in the British Indian Army, while Godmerry was a scholar. ทั้งสองได้ยื่นเสนอต่อมหาราชาปรตาป สิงห์ แห่งจัมมูและกัศมีร์ ผู้นำของศรีนครและพี่ชายชองอมร โครงการพิพิธภัณฑ์แห่งใหม่นี้ได้รับการตอบรับ โดยจะมีการรวบรวมโบราณวัตถุจากจัมมู, กัศมีร์, บัลติสถาน และ กิลกิต. โดยตั้งใจให้พิพิธภัณฑ์อยู่ในอาคารของรัฐบาลหลังหนึ่งใกล้กับแม่น้ำเฌลุม

การก่อตั้งพิพิธภัณฑ์อยู่ภายใต้การดูแลของจอห์น มาร์แชล นักโบราณคดีชาวอังกฤษ ผู้ที่ต่อมาเป็นผู้กำกับการของกรมสำรวจโบราณคดีอินเดีย และได้รับการยอมรับในการดูแลและอนุรักษ์โบราณวัตถุอินเดีย พิพิธภัณฑ์เปิดสู่สาธารณะเป็นครั้งแรกในปี 1898 โดยมีของสะสมชุดแรกเริ่มมาจากคลังสมบัติของมหาราชาปรตาป สิงห์

หลังความพยายามรื้อจัดการโครงสร้างอวค์กรโดยทยา ราม สาหนี ในปี 1913 พิพิธภัณฑ์ได้รับโบราณวัตถุที่ขุดค้นได้จาก ปาณเทเรนตัน (Panderenthan), ปริหสโประ (Parihaspora) และ อวันติปุระ (Avantipura) รวมถึงมีการบริจาคของสะสมจากนักสะสมเส่วนบุคคล ของเหล่านี้ส่วนใหญ่เป็นของที่ผลิตในประเทศและเป็นเครื่องเรือนเป็นส่วนใหญ่

การต่อเติมอาคารหลังที่สองของพิพิธภัณฑ์ก่อสร้างแล้วเสร็จในปี 2017 โดยอาคารสามารถต้านทานไฟและแผ่นดินไหวได้

อ้างอิง
-------

1. ↑  "Shri Pratap Singh, Kashmir's lone museum, opens new building for public in Srinagar - Firstpost". *www.firstpost.com*. สืบค้นเมื่อ 2018-11-16.
2. 1 2  "SPS Museum Srinagar". *museu.ms* (ภาษาอังกฤษ). สืบค้นเมื่อ 2018-11-16.
3. 1 2 3 4 5 6 7  "Department of Tourism, Jammu and Kashmir - SPS Museum". *jktourism.org* (ภาษาอังกฤษแบบบริติช). สืบค้นเมื่อ 2018-11-16.
4. 1 2 3  *Valley’s lone museum opens to public*. The Tribune. 12 Jun 2017. URL.  Retrieved 2018-11-16.
**จิ้งจกบ้านหางหนาม** (อังกฤษ: spiny-tailed house gecko, common house gecko; ชื่อวิทยาศาสตร์: *Hemidactylus frenatus*) สัตว์เลื้อยคลานชนิดหนึ่ง จำพวกจิ้งจกบ้าน อยู่ในวงศ์จิ้งจกและตุ๊กแก (Gekkonidae)

จิ้งจกบ้านหางหนาม นับเป็นจิ้งจกอีกชนิดหนึ่งที่พบได้หลากหลายและกว้างขวางที่สุด เป็นจิ้งจกที่มีถิ่นกำเนิดในเอเชียตะวันออกเฉียงใต้ และเริ่มแพร่พันธุ์ในหลายประเทศทั่วโลก ทั้งแอฟริกาตะวันออก, นิวกินี, เม็กซิโก, มาดากัสการ์ และออสเตรเลีย พบเห็นได้ทั่วไปตามที่พักอาศัย เช่น บ้านเรือน โดยเฉลี่ยลำตัวจะมีความยาว 3 นิ้ว ตัวเต็มวัยอาจจะถึง 5 นิ้ว มีสีน้ำตาลอ่อนจนถึงเข้ม หางค่อนข้างกลม มีหนามอยู่บริเวณด้านข้าง ตัวเมียวางไข่คราวละ 2 ฟอง ไข่จะใช้เวลาฟักประมาณ 50-65 วัน ตัวอ่อนที่ออกจากไข่จะมีขนาดประมาณ 2 นิ้ว วงจรชีวิตมีอายุประมาณ 5-10 ปี การงอกใหม่ของหางจิ้งจกใช้เวลาประมาณ 2-6 สัปดาห์ ระยะเวลาขึ้นอยู่กับขนาดของหางที่ขาดหายไป

อ้างอิง
-------

1. ↑  "ITIS Standard Report Page: Hemidactylus frenatus". *ITIS Report*. ITIS-North America. สืบค้นเมื่อ 2009-06-29.
2. ↑   Cook, Robert A. 1990 Range extension of the Darwin house gecko, *Hemidactylus frenatus*. Herpetofauna (Sydney) 20 (1): 23-27
3. ↑  Darevsky I S; Kupriyanova L A; Roshchin V V 1984 A new all-female triploid species of gecko and karyological data on the bisexual *Hemidactylus frenatus* from Vietnam. Journal of Herpetology 18 (3) : 277-284
4. ↑   Edgren, Richard A. 1950 Notes on the Neotropical population of *Hemidactylus frenatus* Schlegel Natural History Miscellanea (55): 1-3

วิกิมีเดียคอมมอนส์มีสื่อที่เกี่ยวข้องกับ ***Hemidactylus frenatus***

แหล่งข้อมูลอื่น
---------------

 ข้อมูลที่เกี่ยวข้องกับ Hemidactylus frenatus ที่วิกิสปีชีส์

* ข้อมูลเพิ่มเติม (อังกฤษ)
**ริชาร์ด ฮาร์ดิง เดวิส** (อังกฤษ: Richard Harding Davis 18 เมษายน ค.ศ. 1864 - 11 เมษายน ค.ศ. 1916) เป็นนักเขียนและนักหนังสือพิมพ์ที่เกิดในฟิดาเลเฟีย ซึ่งทั้งบิดาและมารดาล้วนเป็นนักเขียนมีชื่อในสมัยนั้น หลังจากเรียนจบจากมหาวิทยาลัยจอห์น ฮอปกินส์ ได้ไม่นานก็เข้าทำงานเป็นนักข่าวและประสบความสำเร็จสูงมากในยุคหนังสือพิมพ์ใส่ไข่ของเฮิร์ตส์ เมื่ออายุได้เพียง 26 เขาก็ได้รับตำแหน่งบรรณาธิการบริหารของ Harper’s Weekly เดวิสเป็นนักข่าวประเภทชีพจรลงเท้า เขาเดินทางมาอย่างโชกโชนทั้งในอเมริกากลางและแคริบเบียน และได้ทำข่าวสงครามทุกครั้งในสมัยนั้น รายงานด่วนที่มีสีสัน ทว่ามักจะเป็นข่าวใส่ไข่ของเดวิสเป็นที่ชื่นชอบของคนอ่านและทำให้เขาเป็นนักข่าวค่าตัวแพงติดเพดาน ตอนที่ไปเบลเยียมเมื่อปี ค.ศ. 1914 เขาเกือบจะถูกเยอรมันยิงตายมาแล้วครั้งหนึ่ง เพราะถูกกล่าวหาว่าเป็นสายลับ เดวิสเขียนหนังสือท่องเที่ยวไว้หลายเล่ม และเรื่องสั้นอีกจำนวนหนึ่ง บทละครยี่สิบกว่าเรื่อง และนวนิยายรักหกเรื่อง เรื่องที่มีชื่อเสียงยาวนานที่สุดคือ The Bar Sinister (ค.ศ. 1903) ซึ่งเป็นนวนิยายขนาดสั้นที่ใช้สุนัขเป็นตัวเล่าเรื่อง

### คำคม

> The secret of good writing is to say an old thing in a new way or to say a new thing in an old way. (เคล็ดลับของงานเขียนที่ดีๆ คือ การพูดถึงสิ่งเก่าๆ ด้วยวิธีการแบบใหม่ๆ หรือพูดถึงสิ่งใหม่ๆ ด้วยวิธีการแบบเก่าๆ)
> 
>

ผลงานบางส่วน
------------

* *The West From A Car Window* (ค.ศ. 1892)
* *Exiles and other stories* (ค.ศ. 1894)
* *Three Gringos in Venezuela* (ค.ศ. 1896)
* *Cuba in War Time* (ค.ศ. 1897)
* *The Cuban & Porto Rican campaigns* (ค.ศ. 1899)
* *Cinderella, and other stories* (ค.ศ. 1899)
* *Gallegher, and other stories* (ค.ศ. 1899)
* *The Lion and the Unicorn* (ค.ศ. 1899)
* *Ranson's folly* (ค.ศ. 1902)
* *The bar sinister* (ค.ศ. 1903)
* *Real Soldiers of Fortune* (ค.ศ. 1906) - an early biography of วินสตัน เชอร์ชิลล์ (1874-1965) , Frederick Russell Burnham, (1861-1947) , et.al.
* *The Congo and coasts of Africa* (ค.ศ. 1907)
* *Notes of a War Correspondent* (ค.ศ. 1910)
* *Peace manoeuvres บทละครจบในหนึ่งองก์ (ค.ศ. 1914)*

แหล่งข้อมูลอื่น
---------------

* ผลงานที่ Project Gutenberg เก็บถาวร 2004-10-14 ที่ เวย์แบ็กแมชชีน from (ภาษาอังกฤษ)
* Real Soldiers of Fortune Project Gutenberg เก็บถาวร 2004-10-14 ที่ เวย์แบ็กแมชชีน
* "Not likely sent: The Remington-Hearst 'telegrams'". (ภาษาอังกฤษ)

  

### ผลงานที่แปลเป็นภาษาไทย

* นักข่าวราชา (The reporter who made himself king)*ข่าวสร้างคน หรือว่าคนสร้างข่าว เรื่องสนุกๆ ล้อเลียนวงการข่าว"ใส่ไข่"*

  


---

  

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม เก็บถาวร 2005-09-08 ที่ เวย์แบ็กแมชชีน และภาพประกอบจาก โปรเจกต์ Gutenberg ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
แอนน์ ลิดเดลล์-เกรนเจอร์ (อังกฤษ: Anne Liddell-Grainger) (นามเดิม:แอนน์ อเบล สมิธ) เกิดเมื่อวันที่ 28 กรกฎาคม ค.ศ. 1932 ณ พระราชวังเค็นซิงตัน เป็นพระธิดาคนใหญ่ใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรีย แอนน์ ลิดเดลล์-เกรนเจอร์ มีสิทธิ์ในการสืบราชบัลลังก์อังกฤษ ทั้งยังเป็นมารดาของ เอียน ลิดเดลล์-เกรนเจอร์ นักการเมืองชาวสหราชอาณาจักร

สมรส
----

แอนน์ อเบล สมิธ สมรสกับ เดวิด ลิดเดลล์-เกรนเจอร์ นักการเมืองชาวสกอตแลนด์ เมื่อวันที่ 14 ธันวาคม ค.ศ. 1957 ก่อนจะหย่ากันในปี ค.ศ. 1981 มีบุตรดังนี้

1. เอียน ลิดเดลล์-เกรนเจอร์
2. ชาลส์ มอนตากู ลิดเดลล์-เกรนเจอร์
3. ไซมอน รูเพิร์ต ลิดเดลล์-เกรนเจอร์
4. อลิซ แมรี ลิดเดลล์-เกรนเจอร์
5. เมลคอม เฮนรี ลิดเดลล์-เกรนเจอร์

แอนน์ ลิดเดลล์-เกรนเจอร์ เป็นคนที่เคร่งศาสนามาก เธอทำหน้าที่เป็นมิชชันนารี ในประเทศแอฟริกา ก่อนจะกลับมาในลอนดอน ที่เมืองเค็นซิงตัน และทำงานในเรื่องการกุศล และยังมีศักดิ์เป็นพระญาติชั้นที่ 2 ใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน

อ้างอิง
-------

* Burke's Peerage
* Who's Who 2009

เพิ่มเติม
---------

* YouTube: Queen's Cousin Weds (1957)
**วัดพระเกิด** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลในเวียง อำเภอเมืองน่าน จังหวัดน่าน ที่ดินวัดมีเนื้อที่ 3 ไร่ 2 งาน 60 ตารางวา

วัดพระเกิดตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2381 ไม่ทราบนามผู้สร้าง แต่ปรากฏในหนังสือการอ่านศิลาจารึกของอาจารย์กล่ำ ทองคำวรรณ ว่า "สำหรับวัดพระเกิดที่จังหวัดน่าน คนเมืองเทิงเป็นผู้สร้าง" และในหลักศิลาจารึกหลักที่ 72 ที่จารึกเมื่อปี พ.ศ. 2043 บันทึกว่าพระมหาราชเทวีเจ้าได้ให้ฝังสีมาที่วัดพระเกิด ทั้งนี้มีการถวายนาและข้าพระแด่วัดด้วย มีตำนานเล่าว่า เมื่อตอนที่ ปรับสถานที่สร้างวัดนั้นได้พบพระแก้วแกะสีขาว ใสอยู่ในกล่องไม้สาน วางอยู่บนตอไม้ จึงตั้งชื่อว่า "วัดพระเกิด" ปัจจุบันยังมีการเก็บพระแก้วองค์นั้นไว้ที่วัด

วัดพระเกิดยังเป็นที่ตั้งของพิพิธภัณฑ์ชุมชนบ้านพระเกิด จัดแสดงโบราณวัตถุข้าวของเครื่องใช้ต่าง ๆ เช่น หีบพระธรรมโบราณลงรักปิดทองจำนวนหลายใบ ยอดช่อฟ้า คันทวยหรือค่ำยัน แผลงพระพิมพ์ บานหน้าต่างวัดเก่าแก่ทำด้วยไม้แกะสลัก บุษบก เรือแข่งน่านจำลอง ตาลปัตรเก่า และตู้เก็บตั๋วเมืองหรือคัมภีร์ใบลานอักษรธรรมล้านนา จำนวน 2,323 ผูก เป็นต้น ตัวอาคารเดิมเป็นกุฏิ

อ้างอิง
-------

1. ↑  "จารึกวัดเมืองพง (วัดพระเกิด)". จารึกในประเทศไทย.
2. ↑  "วัดพระเกิด อำเภอเมืองน่าน จังหวัดน่าน". ศูนย์ข้อมูลกลางทางวัฒนธรรม.
3. ↑  ปิ่น บุตรี. ""วัดพระเกิด" กับคนเก่าที่ยังเก่งแห่งเมืองน่าน". ผู้จัดการออนไลน์.
**คาเมรอน เจก บอร์ธวิก-แจ็กสัน** (อังกฤษ: Cameron Jake Borthwick-Jackson) เกิดเมื่อวันที่ 2 กุมภาพันธ์ ค.ศ. 1997 เป็นนักฟุตบอลอาชีพชาวอังกฤษ ในตำแหน่งกองหลัง ปัจจุบันเล่นให้กับชล็อนสก์วรอตสวัฟ

ฟุตบอลอาชีพ
-----------

### ระดับสโมสร

คาเมรอนเกิดเมื่อวันที่ 2 กุมภาพันธ์ 2540 โดยเป็นเด็กในท้องถิ่นคือเกิดที่เมือง แมนเชสเตอร์ ก้าวเข้าสู่ศูนย์ฝึกเยาวชนของสโมสรเมื่อปี 2546 ขณะอายุได้ 6 ปีและได้เซ็นสัญญาเป็นนักเตะอาชีพกับทางสโมสรเมื่อปี 2556 ขณะอายุได้ 16 ปี 

โดยคาเมรอนได้ประเดิมสนามให้ทีมสำรองนัดแรกโดยลงมาเป็นตัวสำรองแทน ทอม ลอว์เรนซ์ ในนัดที่ทีมสำรองของทีมปีศาจแดงเปิดบ้านเอาชนะทีมสำรองของ โบลตัน วันเดอเรอร์ส ไปได้ 4-1 เมื่อวันที่ 16 กันยายน 2556 ซึ่งในฤดูกาล 2556-57 เขาได้ลงเล่นไปทั้งสิ้น 22 นัดพร้อมกันนั้นเขายังสามารถคว้าแชมป์ เอฟเอ ยูธ คัพ ได้ถึง 2 สมัยคือในปี 2557 และ 2558

ในฤดูกาล 2558-59 คาเมรอนได้รับการผลักดันขึ้นสู่ทีมชุดอายุไม่เกิน 21 ปีและได้มีโอกาสลงเล่นให้กับทีมชุดใหญ่ในฐานะตัวสำรองในนัดที่ทีมปีศาจแดงชนะ เวสต์บรอมมิชอัลเบียน 2-0 เมื่อวันที่ 7 พฤศจิกายน 2558 โดยลงมาเล่นแทน มาร์โกส โรโค ในนาทีที่ 76

### ระดับทีมชาติ

คาเมรอนได้ลงเล่นในนามทีมชาติอังกฤษรุ่นอายุไม่เกิน 19 ปีไป 1 นัดในนัดที่ทีมสิงโตน้อยพบกับทีมชาติ ฮอลแลนด์ รุ่นอายุไม่เกิน 19 ปี เมื่อวันที่ 12 พฤศจิกายน 2558

อ้างอิง
-------

1. ↑  "Premier League – Squad List 2015/16" (PDF). Premier League. p. 24. คลังข้อมูลเก่าเก็บจากแหล่งเดิม (PDF)เมื่อ 2015-10-03. สืบค้นเมื่อ 9 December 2015.
**ความรุนแรง** (อังกฤษ: violence) นิยามโดยองค์การอนามัยโลกว่าเป็น การใช้กำลังหรือพลังทางกายโดยเจตนาต่อตนเอง ผู้อื่น หรือต่อกลุ่มชุมชน โดยข่มขู่เพื่อให้ทำตามความต้องการตัวเองหรือมีความเป็นไปได้สูงว่าจะเกิดการบาดเจ็บ การเสียชีวิต การทำร้ายจิตใจ การเจริญเติบโตผิดปกติหรือการริดรอน นิยามนี้เกี่ยวข้องกับเจตนาของการก่อพฤติกรรมนั้น โดยไม่คำนึงถึงผลที่ตามมา

ความรุนแรงพรากชีวิตผู้คนทั่วโลกไปมากกว่า 1.6 ล้านคนทุกปี สูงกว่า 50% เป็นเพราะอัตวินิบาตกรรม อีก 35% มาจากฆาตกรรม และอีก 12% เป็นผลโดยตรงมาจากสงครามหรือความขัดแย้งรูปแบบอื่น สำหรับผู้เสียชีวิตหนึ่งคนจากเหตุความรุนแรง ต้องมีการเข้าโรงพยาบาลหลายสิบครั้ง การเยี่ยมแผนกฉุกเฉินหลายร้อยครั้ง และการนัดของแพทย์หลายพันครั้ง ยิ่งไปกว่านั้น ความรุนแรงมักมีผลตลอดชีวิตต่อสุขภาพกายและจิตของเหยื่อ ตลอดจนหน้าที่ทางสังคม และชะลอการพัฒนาทางเศรษฐกิจและสังคม

ดูเพิ่ม
-------

* ความรุนแรงในโรงเรียน

อ้างอิง
-------

1. ↑  Krug et al. "World report on violence and health", World Health Organization, 2002.
2. ↑  "Global Burden of Disease", World Health Organization, 2008.
**คาร์บูเรเตอร์** (อังกฤษ: carburetor, carburettor, carburetter, Carb) เป็นอุปกรณ์สำหรับเครื่องยนต์สันดาปภายใน ทำหน้าที่ผสมน้ำมันและอากาศให้กลายเป็นไอจากนั้นจึงส่งเข้าสู่ห้องเผาไหม้ คำว่า Carburater มาจากภาษาฝรั่งเศสว่า carbure 

โครงสร้างพื้นฐานของคาร์บูเรเตอร์โครงสร้างพื้นฐานของคาร์บูเรเตอร์

ประวัติ
-------

หลักการทำงาน
------------

ความสำคัญของคาร์บูเรเตอร์ในการทำงานของเครื่องยนต์คือการผสมน้ำมันกับอากาศหลังจากนั้นจึงส่งเข้าสู่ห้องเผาไหม้อย่างเหมาะสม ทำให้เครื่องยนต์เดินเรียบทั้งในรอบเดินเบาและการเร่ง ลดการเกิดมลภาวะ ควบคุมความเร็วของเครื่องยนต์ โดยผสมน้ำมันกับอากาศให้กลายเป็นไอดี และส่งเข้าสู่ห้องเผาไหม้ได้อย่างเหมาะสม เมื่อเครื่องยนต์อยู่ในระยะเดินเบาหรือความเร็วรอบของเครื่องยนต์ต่ำ ลิ้นปีกผีเสื้อในคาร์บูเรเตอร์จะเปิดน้อย ส่งผลให้ปริมาณน้ำมัน และอากาศที่ถูกส่งเข้าไปในห้องเผาไหม้น้อยลง ทำให้เครื่องยนต์เดินรอบต่ำ ในทางตรงข้ามหากต้องการให้เครื่องยนต์มีรอบความเร็วของเครื่องยนต์สูงขึ้น ลิ้นปีกผีเสื้อจะเปิดมากขึ้นหรือเต็มอัตรา ปริมาณไอดีก็จะเข้าในห้องเผาไหม้ในปริมาณที่มากตามไปด้วย ภายในของคาร์บูฯมีช่องคล้ายคอขวดเรียกว่าช่องเวนจูรี่ ส่วนนี้จะทำให้เกิดปฏิกิริยาเวนจูรี่ ความเร็วของไอดีจะมีมากขึ้นซึ่งเป็นผลมาจากเส้นผ่า ศูนย์กลางของท่อมีขนาดเล็กลง การเพิ่มความเร็วของการเคลื่อนที่ส่งผลให้ความดันที่บริเวณคอขวดลดลง ทำให้เกิดภาวะความดันต่ำกว่าความดันบรรยากาศ นอกจากนั้นคอขวดจะมีท่อน้ำมันขนาดเล็ก น้ำมันเชื้อเพลิงจะถูกดูดเข้ามาผสมกับอากาศ และวิ่งต่อไปสู่ห้องเผาไหม้

อ้างอิง
-------

1. 1 2  คาร์บูเรเตอร์
Museo Castillo Serralles เป็นพิพิธภัณฑ์การเกษตรในเมือง Ponce เครือรัฐปวยร์โตรีโก ซึ่งจัดแสดงอ้อยและอุตสาหกรรมสุรารัมที่ทำจากอ้อย
 Sarka เป็นพิพิธภัณฑ์การเกษตรในเมือง Loimaa ประเทศฟินแลนด์ จัดแสดงการเกษตรกรรมของฟินแลนด์ตลอด 3,000 ปี
**พิพิธภัณฑ์การเกษตร** เป็นพิพิธภัณฑ์ที่อุทิศให้กับการอนุรักษ์ประวัติศาสตร์และมรดกทางการเกษตร มีวัตถุประสงค์เพื่อให้ความรู้แก่ประชาชนเกี่ยวกับ ประวัติศาสตร์เกษตรกรรม มรดก และผลกระทบต่อสังคม เพื่อให้บรรลุวัตถุประสงค์นี้ พิพิธภัณฑ์การเกษตรจึงเชี่ยวชาญด้านการจัดแสดงและการตีความสิ่งประดิษฐ์ที่เกี่ยวข้องกับการเกษตร ซึ่งมักเป็นของช่วงเวลาใดเวลาหนึ่งหรือในภูมิภาคใดภูมิภาคหนึ่งโดยเฉพาะ นอกจากนี้ยังอาจจัดแสดงของที่ระลึกเกี่ยวกับเกษตรกรหรือนักธุรกิจที่มีอิทธิพลต่อสังคมผ่านการเกษตร (เช่น ขนาดของพื้นที่เพาะปลูกเมื่อเทียบกับเกษตรกรรายอื่น) หรือความก้าวหน้าทางการเกษตร (เช่น การนำเทคโนโลยีไปใช้)

แหล่งข้อมูลอื่น
---------------

* Association for Living History, Farm and Agricultural Museums

อ้างอิง
-------

1. ↑  "Sarka". *Visit Turku* (ภาษาฟินแลนด์). 2020. สืบค้นเมื่อ 21 June 2020.
2. ↑  *Welcome to Delaware Agricultural Museum Association.* Delaware Agricultural Museum and Village. 2019. Accessed 31 January 2019.
3. ↑  *How Food Earned Its Place in American Museums.* Tove Danovich. *Eater.* 23 October 2015. Accessed 31 January 2019.
รถแทรคเตอร์เบลารุสในทาจิกิสถาน
ไร่ฝ้ายในทาจิกิสถาน
ทาจิกิสถานเป็นประเทศเกษตรกรรมที่มีประชากรในชนบทมากกว่าร้อยละ 70 และภาคเกษตรกรรมคิดเป็นร้อยละ 60 ของการจ้างงานและประมาณร้อยละ 20 ของผลิตภัณฑ์มวลรวมในประเทศ ใน พ.ศ. 2563 ตามแบบฉบับของระบบเศรษฐกิจที่ต้องพึ่งพาการเกษตร ทาจิกิสถานมีรายได้ต่อหัวต่ำ โดยสาธารณรัฐทาจิกซึ่งขณะนั้นเป็นสาธารณรัฐของสหภาพโซเวียตเป็นสาธารณรัฐที่ยากจนที่สุด โดยมีประชากรถึงร้อยละ 45 ในกลุ่มสาธารณรัฐที่มีรายได้ต่ำที่สุด "รั้นท้าย" (สาธารณรัฐอุซเบกซึ่งยากจนเป็นอันดับรองลงมาในอันดับโซเวียต มีประชากรร้อยล่ะ 34 อยู่ในกลุ่มรายได้ต่ำสุด) ใน พ.ศ. 2549 ทาจิกิสถานยังคงมีรายได้ต่อหัวต่ำที่สุดในบรรดาประเทศในเครือรัฐเอกราช คือที่ 1,410 ดอลลาร์ (เทียบเท่ากับอำนาจซื้อ (PPP)) เทียบกับเกือบ 12,000 ดอลลาร์สำหรับรัสเซีย รายได้ที่น้อยและลักษณะพื้นที่เกษตรกรรมที่สูงเป็นเหตุผลและผลักดันความพยายามในการปฏิรูปการเกษตรมาตั้งแต่ พ.ศ. 2534 ด้วยความหวังที่จะปรับปรุงความเป็นอยู่ที่ดีของประชากร

เกษตรกรรมของทาจิกิสถานมีลักษณะพิเศษด้วยระบบเกษตรกรรมสองระบบที่กำหนดโดยภูมิศาสตร์ โดยที่การปลูกมันฝรั่งและข้าวสาลี รวมถึงการปลูกพืชสวนเกิดขึ้นในพื้นที่สูงของประเทศ ในขณะที่ฝ้ายชลประทานมีอิทธิพลเหนือพื้นที่ราบลุ่ม

ผลผลิตทางการเกษตรในทาจิกิสถานถูกขัดขวางด้วยพื้นที่เพาะปลูกจำนวนค่อนข้างน้อย การขาดการลงทุนด้านโครงสร้างพื้นฐาน เครื่องจักรกลการเกษตร และอุปกรณ์ กองทุนระหว่างประเทศเพื่อการพัฒนาการเกษตร (IFAD) คร่ำครวญถึง "การขาดความรู้ด้านเทคนิคในหมู่ผู้ถือปศุสัตว์รายย่อย การบริหารจัดการทุ่งหญ้าที่ไม่ดี การจัดการปศุสัตว์ในชุมชนที่ไม่มีประสิทธิภาพ การขาดแคลนอาหารสัตว์ในช่วงฤดูหนาว ความเสื่อมโทรมของสิ่งแวดล้อม และการขาดการเข้าถึงอาหารที่ดี -เมล็ดพันธุ์อาหารสัตว์ที่มีคุณภาพ" ซึ่งเป็นอุปสรรคสำคัญต่อการทำฟาร์มและการพัฒนาปศุสัตว์เช่นกัน

อ้างอิง
-------

1. 1 2 3 4  "Tajikistan". *IFAD* (ภาษาอังกฤษแบบอเมริกัน). สืบค้นเมื่อ 2021-09-03.
2. ↑  *Narodnoe khozyaistvo SSSR v 1990 g.*, Statistical Yearbook of the USSR for 1990, Moscow, 1991, in Russian
3. ↑  GNI per capita 2006, Atlas method and PPP, World Development Indicators database, World Bank, 14 September 2007.
นักดนตรี
**สตีเวน แพทริก มอร์ริสซีย์** (อังกฤษ: Steven Patrick Morrissey) หรือรู้จักกันในชื่อ **มอร์ริสซีย์** (Morrissey) เป็นนักร้องนักแต่งเพลงชาวอังกฤษ รู้จักกันดีในฐานะนักร้องนำวงเดอะสมิธส์ในช่วงยุค 1980 ที่ประสบความสำเร็จอย่างสูงในสหราชอาณาจักรจนวงแตกในปี 1987 มอร์ริสซีย์เริ่มมาเป็นศิลปินเดี่ยว โดยขึ้นสู่อันดับท็อป 10 ในยูเคซิงเกิลซาร์ตถึง 10 ครั้ง โดยออกสตูดิโออัลบั้มแรก*Viva Hate* ในปี 1988 ซึ่งติดอันดับ 1 ในยูเคอัลบั้มซาร์ต

มอร์ริสซีย์ เป็นที่รู้จักในกว้างขวางว่าเป็นผู้ริเริ่มยุคดนตรีอินดี้ นิตยสารเพลง NME ได้ยกย่องมอร์ริสซีย์ว่า "เป็นหนึ่งในศิลปินที่มีอิทธิพลมากที่สุดตลอดกาล" ในขณะหนังสือพิมดิอินดีเพ็นเดนต์ กล่าวว่า "ป็อปสตาร์สวนมากจะต้องตายก่อนที่จะถึงสถานะชื่อดังในชีวิตของเขา" ในปี 2004 พิซฟอร์กมีเดีย เรียกเขาว่า "หนึ่งในบุคคลที่ยอดเยี่ยมในวัฒนธรรมตะวันตก ช่วง 20 ปีที่ผ่านมา"

อ้างอิง
-------

1. ↑  Anderman, Joan (3 October 2004). "This charming man". *The Boston Globe*. สืบค้นเมื่อ 23 August 2009.
2. ↑  Sturges, Fiona (18 February 2007). "This Charming Man: Making It As Morrissey". *The Independent*. London. สืบค้นเมื่อ 23 August 2009.
3. ↑  DiCrescenzo, Brent (19 May 2004). "You Are the Quarry album review". *Pitchfork Media*. สืบค้นเมื่อ 23 August 2009.
**อดัม ข่าน** (อังกฤษ: Adham Khan 1531 – 16 พฤษภาคม 1562) เป็นนายทหารของ มหาราชอัคบาร์ เขาเป็นลูกคนเล็กของ มาฮัม อังคะ เขาจึงกลายเป็นพี่เลี้ยงของอัคบาร์ ในปีที่สี่ของรัชกาล อัคบาร์ได้จัดพิธีแต่งงานให้เขากับจาเวดา บีกัม ลูกสาวของ บาฉี ข่าน บัจลานี

ประวัติ
-------

เขาแต่งงานกับจาเวดา บีกัม ลูกสาวของ บาฉี ข่าน บัจลานี ในปี 1552 เขามีลูกชาย 2 คน กับลูกสาว 2 คน

ลูกสาวคนโตของเขา บาฉี บีกัมแต่งงานกับมหาราชอัคบาร์ ในปี 1567 ส่วนลูกชายคนโตอับดุลลาห์ ข่านแต่งงานกับลูกสาวของอัคบาร์ อะราม บานู บีกัม เชอร์ ข่านแต่งงานกับโมตี ไบในปี 1566 แต่ถูกเจ้าชายซาลิม สังหารในเวลาต่อมา ส่วนลูกสาวคนเล็กของเขา บีบี มูบารักข์แต่งงานกับกษัตริย์ มัน สิงห์ที่ 1 นายพลและผู้ปกครองของ ชัยปุระ

ในเดือนพฤศจิกายน ค.ศ. 1561 นายพลคนโปรดของอัคบาร์ อะทากา ข่าน ได้รับแต่งตั้งให้เป็น  *วากิล*  (มหาเสนาบดี) แทนที่ มูนิม ข่าน การแต่งตั้งของเขาทำให้มาฮัมอังคะไม่พอใจ

ในวันที่ 16 พฤษภาคม ค.ศ. 1562 อดัม ข่านถูกโยนลงมาสองครั้งจากหลังคาของอาคารชั้นเดียวซึ่งมีความสูงประมาณ 10 ฟุต (ซึ่งอาจเป็นสาเหตุที่ทำให้เขาต้องถูกโยนลงมาสองครั้ง) ตามพระราชโองการและประหารชีวิตฐานลอบปลงพระชนม์พระเจ้าอัคบาร์ ซึ่งอัคบาร์เองก็ได้แจ้งข่าวร้ายนี้ให้กับมาฮัม อังคะ แต่เธอกลับตอบว่า "เขาทำดีแล้ว ถูกต้องแล้ว" การเสียชีวิตอย่างกะทันหันของอดัม ข่าน ทำให้แม่ของเขาตรอมใจตายตามไป หลังจากการประหารชีวิตได้ 40 วัน

  

หลังจากเสียชีวิตศพของเขาถูกส่งไปยังเดลี มหาราชอัคบาร์ได้สร้าง mausoleum of Adham Khan ในเมห์ราอูลี ศพของอดัม ข่าน และมาฮัม อังคะ แม่ของเขาถูกฝังอยู่ที่นี่

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **อดัม ข่าน**

1. ↑  Beveridge, H. (1907, reprint 2000). *The Akbarnama of Abu'l Fazl*, Vol. II, Calcutta: The Asiatic Society, ISBN 81-7236-093-2, p.129
2. ↑  Majumdar, R.C. (ed.) (2007). *The Mughul Empire*, Mumbai: Bharatiya Vidya Bhavan, ISBN 81-7276-407-1, pp.113-4
3. ↑  Beveridge, H. (1907, reprint 2000). *The Akbarnama of Abu'l Fazl*, Vol. II, Calcutta: The Asiatic Society, ISBN 81-7236-093-2, pp. 268-75
4. ↑  Beveridge, H. (1907, reprint 2000). *The Akbarnama of Abu'l Fazl*, Vol. II, Calcutta: The Asiatic Society, ISBN 81-7236-093-2, p. 274
**คาร์โล รีโกลี** (อิตาลี: *Carlo Rigoli*, 7 พฤศจิกายน 2426 – 14 ธันวาคม 2507) เป็นจิตรกรชาวอิตาลีที่เดินทางเข้ามาทำงานในสยามตั้งแต่ปลายรัชสมัยพระบาทสมเด็จพระจุลจอมเกล้าเจ้าอยู่หัว

ประวัติ
-------

คาร์โล รีโกลี เกิดเมื่อวันที่ 7 พฤศจิกายน 2426 ที่เมืองเซสโต ฟิออเรนติโน เป็นบุตรคนที่ 3 ในบรรดาพี่น้อง 5 คนของ โจซาฟิต รีโกลี กับ ปัลมิรา อินโนเซนติ โดยครอบครัวของเขาจัดเป็นครอบครัวที่มีฐานะ มีอันจะกิน เดิมครอบครัวจะให้เขาออกบวชเป็นพระในศาสนาคริสต์ตามธรรมเนียม

แต่เนื่องจากเมืองเซสโต ฟิออเรนติโน บ้านเกิดของเขาเป็นแหล่งผลิตเครื่องกระเบื้องพอร์ซเลนและเซรามิคที่สำคัญและตั้งอยู่ใกล้กับสถานที่สำคัญทางศาสนา ประวัติศาสตร์ และศิลปะมากมาย เขาจึงเบนเข็มจากสายศาสนาเข้าสู่สายศิลปิน

รับราชการในสยาม
---------------

รีโกลีได้รับการชักชวนจากกาลีเลโอ คีนี จิตรกรชื่อดังให้เข้ามาทำงานในสยามในปลายรัชสมัยพระบาทสมเด็จพระจุลจอมเกล้าเจ้าอยู่หัว ทั้งสองเดินทางถึงสยามในปี 2453 ซึ่งงานแรกของรีโกลีที่ได้รับมอบหมายคือวาดภาพพระราชกรณียกิจของพระมหากษัตริย์ในราชวงศ์จักรี ทั้ง 6 รัชกาลบนโดมในพระที่นั่งอนันตสมาคม นอกจากนี้เขายังต้องวาดภาพจากพระเวสสันดรชาดก แบบเฟรสโกหรือปูนเปียกบนผนังในพระอุโบสถวัดราชาธิวาสราชวรวิหาร ที่ออกแบบโดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ตกแต่งพระราชวัง และวาดภาพเหมือนบุคคลสำคัญอีกด้วย นอกจากนี้รีโกลียังเป็นอาจารย์ถ่ายทอดวิชาให้กับเหม เวชกร จิตรกรชื่อดังและราชาเรื่องผีของไทย

เดินทางกลับอิตาลี
-----------------

รีโกลีเดินทางออกจากสยามในช่วงก่อนเกิดสงครามโลกครั้งที่ 2 กลับไปพำนักที่บ้านเกิดและถึงแก่กรรมเมื่อวันที่ 14 ธันวาคม 2507 ขณะอายุได้ 81 ปี

ผลงาน
-----

* ภาพวาดพระราชกรณียกิจของพระมหากษัตริย์ในราชวงศ์จักรีทั้ง 6 รัชกาลบนโดมในพระที่นั่งอนันตสมาคม

* ภาพวาดแบบเฟรสโกเรื่องพระเวสสันดรชาดกบนผนังพระอุโบสถวัดราชาธิวาสราชวรวิหาร

* ภาพวาดบนโดมในพระที่นั่งบรมพิมาน

* พระบรมสาทิสลักษณ์ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง

* พระบรมสาทิสลักษณ์ของพระบาทสมเด็จพระมงกุฎเกล้าเจ้าอยู่หัว ในฉลองพระองค์ชุดนายพลเสือป่า

เกียรติยศ
---------

### เครื่องราชอิสริยาภรณ์

* 

* พ.ศ. 2462 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)

อ้างอิง
-------

1. ↑  Carlo Rigoli
2. ↑  พระราชทานเครื่องราชอิสริยาภรณ์

หมวดหมู่:จิตรกรชาวอิตาลี
**นิวะ นางาฮิเดะ**
**นิวะ นางาฮิเดะ** ( ญี่ปุ่น : 丹羽 長秀) (16 ตุลาคม ค.ศ.1535-15 พฤษภาคม ค.ศ.1585) มีอีกนามหนึ่งว่า **โกโระซาเอมง** ( 五郎左衛門 ) เป็นขุนศึกประจำตระกูลโอะดะในช่วงยุคเซ็นโกคุและยุคอะซุจิ-โมโมยามะของประเทศญี่ปุ่น

เขาเป็นนายทหารที่โอดะ โนบุนางะไว้ใจมากเป็นคนหนึ่ง เขาเป็นกุนซือช่วยโนบุนางะในหลายด้าน หลังจากที่เหตุการณ์วัดฮอนโนจิใน ค.ศ.1582 เขาก็ได้ช่วยเหลือโทโยโทมิ ฮิเดโยชิในการปราบปรามอาเกจิ มิตสึฮิเดะ จนสามารถล้างแค้นให้โนบุนางะได้สำเร็จ

ในการประชุมครั้งต่อมาในปราสาทคิโยสุ นางาฮิเดะก็ได้รับตำแหน่งจากฮิเดโยชิและได้เมืองอิชิเซนและคางะ ที่มีมูลค่ากว่า 1,200,000 โคะกุ เขาจึงกลายเป็นหนึ่งในไดเมียวผู้มีอำนาจมากที่สุด อย่างไรก็ตามเขาเสียชีวิตในปี ค.ศ.1585 มีบันทึกที่ขัดแย้งกันว่าเขาไม่ได้ป่วยตาย แต่เมื่อเห็นฮิเดโยชิมีอำนาจมากขึ้นแทนที่ตระกูลโอดะที่เขาเคยรับใช้ เมื่อผ่านไปนานวันเข้า เขาก็ตัดสินว่าเขาไม่ได้อยู่เพื่อโนบุนางะ จึงตัดสินใจปลิดชีพตนเอง

จากนั้น **นิวะ นางาชิเงะ** ผู้เป็นลูกชายก็ได้เป็นผู้ครองปราสาทชิราคาวะในทางตอนเหนือของญี่ปุ่น จนมาถึงสมัยหลานของตัวเองคือ **นิวะ มิตสึชิเงะ** ซึ่งได้รับเงินถึง 100,000 โคะกุ และย้ายที่อยู่ไปยังนิฮอนมัตสึ และตระกูลนิวะก็อยู่มาจนถึงยุคเอโดะ

อ้างอิง
-------

* 
*
**สงครามเกียรติยศ มิตรภาพเหนือพรมแดน** ชื่อภาษาไทยของภาพยนตร์เกาหลีเรื่อง **Joint Security Area** (ตัวย่อ: JSA, ฮันกึล: 공동경비구역JSA, ฮันจา: 共同警備區域JSA, ระบบกระทรวงวัฒนธรรมเกาหลี 2000: Gongdong Gyeongbi Guyeok JSA, ระบบแมกคูน-ไรซ์ชาวเออร์: Kongdong Kyŏngbi Kuyŏk JSA) นำแสดงโดย ลี ยองเอ, ซอง กังโฮ, ชิน ฮาคุน กำกับการแสดงโดย ปาร์ค ชาน-วุค

เรื่องย่อ
---------

ในเขตพรมแดนระหว่างเกาหลีเหนือและเกาหลีใต้ที่เรียกว่า DMZ หรือ JSA มีการพบศพทหารเกาหลีเหนือ 2 นายเสียชีวิต และเพื่อสอบสวนหาข้อเท็จจริง ทางการของทั้ง 2 ประเทศได้ส่ง พันตรีหญิง โซฟี อี.จีน (ลี ยองเอ) นายทหารหญิงลูกครึ่งเกาหลี-สวิสเซอร์แลนด์ มาสอบสวน โดยเน้นย้ำว่าต้องให้เป็นกลางอย่างแท้จริง แต่ทั้ง 2 ประเทศให้ข้อมูลพาดพิงกัน เมื่อเธอสืบจนพบความจริงบางอย่าง ซึ่งทำให้นายทหารที่เกี่ยวข้องต้องฆ่าตัวตาย และเมื่อยิ่งสืบสาวราวเรื่องเท่าไหร่ ก็พบเรื่องความราวมิตรภาพของคนจาก 2 สัญชาติที่ลึก ๆ แล้วเขาก็คือพี่น้องร่วมชาติกันมาก่อน

เบื้องหลังและความสำเร็จ
-----------------------

Joint Security Area เป็นภาพยนตร์แอ๊คชั่นสัญชาติเกาหลี ที่ออกฉายในปี ค.ศ. 2000 ที่ว่าด้วยประเด็นเรื่องการรวมชาติของเกาหลีเหนือและเกาหลีใต้ ที่เป็นประเด็นที่ถูกพูดถึงและอ่อนไหวอย่างมากในปัจจุบัน 

เมื่อภาพยนตร์ออกฉายได้รับความสำเร็จอย่างดียิ่ง ทั้งรายได้และคำวิจารณ์ โดยสามารถทำรายได้ได้เป็นอันดับหนึ่งของประเทศ โดยสามารถทำได้เหนือกว่า *Shiri* ซึ่งเป็นภาพยนตร์แอ๊คชั่นเช่นกันเมื่อปี ค.ศ. 1999 และได้รับรางวัลต่าง ๆ มากมาย อาทิ ภาพยนตร์ยอดเยี่ยม Blue Dragon Film Awards 2000, ภาพยนตร์ยอดเยี่ยม Grand Bell Awards 2001 และได้รับการเสนอชื่อชิงรางวัลภาพยนตร์ยอดเยี่ยมในเทศกาลภาพยนตร์เบอร์ลิน ในปี ค.ศ. 2001 อีกด้วย

ได้รับการวิจารณ์ว่า ตอนท้ายเรื่องจบลงอย่างหักมุม แต่เป็นการหักมุมที่สะเทือนอารมณ์ เรียกน้ำตา โดยที่ภาพยนตร์ใช้วิธีการเล่าเรื่องในแบบค่อย ๆเปิดเผยประเด็นปมสำคัญของเรื่อง ซึ่งได้ดีมาก ๆ รวมทั้งยังสอดแทรกเรื่องความเป็นพี่น้องร่วมชาติระหว่างชาวเกาหลีเหนือและชาวเกาหลีใต้ได้อย่างน่าสนใจ 

ในเว็บไซต์IMDbได้ให้คะแนนภาพยนตร์เรื่องนี้ไป 7.8 ดาวซึ่งนับว่ามากกว่า *Shiri* เสียอีก (*Shiri* ได้ไป 6.6 ดาว)

สำหรับในประเทศไทย ภาพยนตร์เรื่องนี้ไม่ได้เข้าฉายในโรงภาพยนตร์ทั่วไป แต่มีการออกจำหน่ายเป็นวีซีดีและดีวีดีแทน

ดูเพิ่ม
-------

* *Shiri*

อ้างอิง
-------

1. ↑  มิตรภาพเหนือพรมแดน ที่JSA
2. ↑  ข้อมูลจากIMDb
3. ↑  *Shiri* จากIMDb

แหล่งข้อมูลอื่น
---------------

* flagสถานีย่อยประเทศเกาหลี
* สถานีย่อยภาพยนตร์

* ข้อมูลจาก IMDb
* 2000
น้ำค้างแข็งบนหญ้าในประเทศฝรั่งเศส (บริเวณที่อยู่ใต้ร่มเงา)
**น้ำค้างแข็ง** (อังกฤษ: frost) คือ ปรากฏการณ์ธรรมชาติที่เกิดขึ้นซึ้งสามารถพบได้ในบริเวณที่มีอุณหภูมิต่ำเกือบถึงจุดเยือกแข็ง เป็นชั้นน้ำแข็งบาง ๆ บนพื้นผิวที่เป็นของแข็งซึ่งก่อตัวจากไอน้ำในบรรยากาศ ที่มีอุณหภูมิสูงกว่าจุดเยือกแข็งเล็กน้อย ซึ่งสัมผัสกับพื้นผิวของแข็งที่มีอุณหภูมิต่ำกว่าจุดเยือกแข็ง เช่น ยอดหญ้า และส่งผลให้เกิดการเปลี่ยนสถานะจากไอน้ำ (ก๊าซ) เป็นน้ำแข็ง (ของแข็ง) เมื่อไอน้ำถึงจุดเยือกแข็ง ในสภาพอากาศหนาวเย็นมักปรากฏบนพื้นผิวใกล้พื้นดินเป็นผลึกสีขาวบาง ๆ และเกิดขึ้นได้ในหลายรูปทรง ขึ้นกับการแพร่กระจายของการสร้างผลึกเกิดขึ้นโดยกระบวนการก่อนิวเคลียสผลึก

การเกิดขึ้นของน้ำค้างแข็งคล้ายกับการก่อตัวของน้ำค้างที่อยู่บนยอดหญ้า แต่น้ำค้างเปลี่ยนสถานะจากไอน้ำ (ก๊าซ) เป็น หยดน้ำ (ของเหลว)

ลักษณะ
------

ลักษณะทั่วไปเป็นเกล็ดหรือผลึกน้ำแข็งสีขาวทึบ เปราะบาง จับตัวอยู่บนยอดหญ้า ใบไม้ หรือวัตุถุของแข็งต่าง ๆ ที่อยู่เหนือพื้นดิน กระบวนการการเกิดปรากฏการณ์น้ำค้างแข็ง มี 2 แบบ คือ

* การเกิดน้ำค้างแข็งโดยตรง จะเกิดในช่วงที่อุณหภูมิของอากาศใกล้ผิวโลกลดต่ำกว่าจุดเยือกแข็ง
* การเกิดน้ำค้างแข็งโดยอ้อม จะเกิดเมื่ออุณหภูมิของอากาศลดต่ำลงโดยมีปริมาณความชื้นใกล้พื้นดินสูง

* น้ำค้างแข็ง บนยอดหญ้าในทุ่งของเวเนซุเอลาน้ำค้างแข็ง บนยอดหญ้าในทุ่งของเวเนซุเอลา
* น้ำค้างแข็งที่เกาะบนดอกไม้น้ำค้างแข็งที่เกาะบนดอกไม้
* ภาพระยะใกล้ของน้ำค้างแข็งบนยอดหญ้าภาพระยะใกล้ของน้ำค้างแข็งบนยอดหญ้า
* น้ำค้างแข็งบนพื้นหญ้าในมุมกว้างน้ำค้างแข็งบนพื้นหญ้าในมุมกว้าง
* น้ำค้างแข็งที่เกาะบนใบไม้แห้งน้ำค้างแข็งที่เกาะบนใบไม้แห้ง
* น้ำค้างแข็งบนกระจก แสดงรูปทรงผลึกที่ชัดเจนน้ำค้างแข็งบนกระจก แสดงรูปทรงผลึกที่ชัดเจน

อ้างอิง
-------


1. ↑  "Frost – Definition of frost by Merriam-Webster". merriam-webster.com. Archived from the original on 2015-05-11.
2. ↑  "What causes frost?". Archived from the original on 2007-12-10. Retrieved 2007-12-05.
3. ↑  ผู้จัดการออนไลน์ รู้จัก "น้ำค้างแข็ง-แม่คะนิ้ง"หยาดน้ำฟ้าที่มาพร้อมความหนาว (มาก) สืบค้นเมื่อ 26 พฤศจิกายน 2563.
4. ↑  John E. Oliver (1 January 2005). The Encyclopedia of World Climatology. Springer Science & Business Media. pp. 382–. ISBN 978-1-4020-3264-6. Archived from the original on 8 May 2016.
5. ↑  Sanook Guru น้ำค้างแข็ง สืบค้นเมื่อ 26 พฤศจิกายน 2563.
**วัดกาญจนาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี

วัดกาญจนาราม เดิมชื่อ **วัดกำแพง** น่าจะเพราะมีกำแพงจะเป็นกำแพงดินก็ได้ ต่อมาเปลี่ยนเป็นวัดกาญจนาราม ให้เข้ากับชื่อ อำเภอกาญจนดิษฐ์ (อำเภอท่าทอง) วัดกาญจนารามตั้งเป็นวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2529 ด้านการศึกษา ทางวัดได้ให้ทางราชการเปิดโรงเรียนในที่ดินของวัด มีชื่อว่า โรงเรียนวัดกาญจนาราม โดย เปิดทำการสอนครั้งแรกเมื่อวันที่ 1 สิงหาคม พ.ศ. 2455

เมื่อ พ.ศ. 2512 มีการขุดพบไหโบราณใต้เจดีย์เก่า ภายในพบพระพิมพ์ เป็นพระเนื้อชินเงินแก่ดีบุก ได้แก่ พิมพ์ซุ้มนครโกษาฐานสูง พิมพ์ซุ้มนครโกษาฐานเตี้ย ยอดขุนพล (พระร่วงนั่ง) และพิมพ์อื่น ๆ แต่เป็นจำนวนน้อยและชำรุดเกือบหมด บ่งบอกอายุได้ว่ามีอายุมากกว่า 700 ปี เป็นอย่างน้อย

รายนามเจ้าอาวาส
---------------

* พระธรรมวิโรจนเถร วิ. (พลับ ฐิติกโร) พ.ศ. 2465–2470
* พระครูจุล พ.ศ. 2470–2474
* พระครูปัญญาคมสถิต (ถวิล ฐิตปญฺโญ) พ.ศ. 2505

อ้างอิง
-------

1. ↑  "วัดกาญจนาราม". ศูนย์ข้อมูลกลางทางวัฒนธรรม.
2. ↑  "วัดกาญจนาราม". พระสังฆาธิการ.
3. ↑  "โรงเรียนวัดกาญจนาราม". คลังข้อมูลเก่าเก็บจากแหล่งเดิมเมื่อ 2021-09-10. สืบค้นเมื่อ 2021-09-10.

วิกิมีเดียคอมมอนส์มีสื่อที่เกี่ยวข้องกับ **วัดกาญจนาราม**
**มหากฎบัตร** (ละติน: *Magna Carta*; แปลว่า "กฎบัตรใหญ่") บางครั้งก็เรียกว่า "กฎบัตรใหญ่แห่งเสรีภาพ" (*Magna Carta Libertatum*) เป็นกฎบัตรของอังกฤษที่ตราขึ้นเมื่อ ค.ศ. 1215 ในสมัยพระเจ้าจอห์น โดยถือกันว่ามหากฎบัตรนี้คืออิทธิพลที่ยิ่งใหญ่ที่มีต่อประวัติศาสตร์ศาสตร์อันยาวนานของกระบวนการที่นำมาสู่กฎหมายรัฐธรรมนูญในปัจจุบัน[]

การที่มหากฎบัตรเกิดขึ้นมาได้นั้นเนื่องมาจากข้อขัดแย้งระหว่างพระสันตปาปา พระเจ้าจอห์น และคณะขุนนางอังกฤษของพระองค์เกี่ยวกับสิทธิ์ของพระมหากษัตริย์ มหากฎบัตรบังคับให้พระมหากษัตริย์ทรงสละสิทธิ์บางอย่าง และยอมรับกระบวนการทางกฎหมายบางอย่าง และยังให้รับว่าพระราชประสงค์ของพระมหากษัตริย์ต้องอยู่ภายใต้กฎหมาย

มีความเข้าใจผิดที่แพร่หลายหลายประการเกี่ยวกับมหากฎบัตรนี้[] เช่นว่าเป็นเอกสารชิ้นแรกสุดที่จำกัดสิทธิ์ของพระมหากษัตริย์โดยกฎหมายบ้าง (ความจริงไม่ใช่กฎบัตรแรกที่จำกัดสิทธิ์กษัตริย์และมหากฎบัตรนี้ส่วนหนึ่งมาจากสืบเนื่องกฎบัตรแห่งอิสรภาพ) และในแง่ปฏิบัติ พระมหากษัตริย์ถูกจำกัดสิทธิ์บ้าง เป็นเอกสารที่ตายตัวไม่มีการเปลี่ยนแปลงบ้าง

มหากฎบัตรได้รับการปรับปรุงแก้ไขมาโดยตลอดยุคมืด และแก้ไขต่อในสมัยราชวงศ์ทิวดอร์และราชวงศ์สจวต และต่อมาในสมัยคริสต์ศตวรรษที่ 17 และ 18 ล่วงมาถึงช่วงแรกของคริสต์ศตวรรษที่ 19 มาตราต่าง ๆ ที่มีเดิมในกฎหมายอังกฤษถูกยกเลิกหรือได้รับการปรับปรุงไปเกือบหมด

อิทธิพลของมหากฎบัตรนอกประเทศอังกฤษ[] อาจเห็นได้ในรัฐธรรมนูญของสหรัฐอเมริกาและในกฎหมายว่าด้วยสิทธิ์ นอกจากนี้ ประเทศต่าง ๆ ที่ใช้กฎหมายจารีตแต่มีรัฐธรรมนูญจะมีอิทธิพลของมหากฎบัตรอยู่ ทำให้มหากฎบัตรกลายเป็นเอกสารทางกฎหมายที่มีความสำคัญที่สุดในประวัติศาสตร์แห่งประชาธิปไตย

เนื้อหาหลักในมหากฎบัตรกล่าวถึงสิทธิในการได้รับความคุ้มครองตามกฎหมายของเสรีชน ไม่ว่าบุคคลนั้นจะอยู่ในชนชั้นหรือวรรณะใดก็ตาม และพระเจ้าแผ่นดินจะต้องมอบสิทธินี้ให้กับขุนนางหรือผู้ครอบครองที่ดิน (vassal) และขุนนางนั้นจะต้องมอบสิทธิให้กับพลเมืองหรือไพร่ในสังกัด โดยพลเมืองทุกคนจะไม่ถูกกดขี่ พ่อค้าและชาวนาไม่จำเป็นต้องมอบสินค้าบางส่วนหรือผลิตผลทางเกษตรให้กับขุนนางหรือพระเจ้าแผ่น เพื่อเป็นค่าคุ้มครอง ดังเนื้อความในส่วนหนึ่งของมหากฎบัตร ที่กล่าวว่า "จะไม่มีบุคคลที่ถูกกักขัง หน่วงเหนี่ยว โดยปราศจากอิสรภาพ หรือถูกยึด ขู่กรรโชก ทรัพย์สินโดยปราศจากคำตัดสินของศาล" นอกจากนี้มีในมหากฎบัตรยังได้กล่าวถึงการเรียกเก็บภาษีของพระเจ้าแผ่นดิน ซึ่งพระเจ้าแผ่นดินจะทรงเรียกเก็บภาษีตามพระราชหฤทัย โดยไม่ผ่านการเห็นชอบจากสภาบริหารราชการแผ่นดิน (The Great Council of the Nation) มิได้

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-08-26. สืบค้นเมื่อ 2014-03-26.

* นันทนา กปิลกาญจน์. *ประวัติศาสตร์และอารยธรรมโลก ฉบับปรับปรุง.* พิมพ์ครั้งที่ 6. กรุงเทพมหานคร: โอเดียนสโตร์, 2542.
* Robinson, J.H. *Medieval and Modern Times.* 1st ed. Boston: Ginn and Company, 1926.
**วัดจันทน์ธาตุทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้องเนียน อำเภอขนอม จังหวัดนครศรีธรรมราช

วัดจันทน์ธาตุทารามตั้งวัดเมื่อวันที่ 10 กุมภาพันธ์ พ.ศ. 2521 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523

ภายในวัดมีเจดีย์ปะการัง เชื่อกันว่ามีอายุมากกว่า 1000 ปี ประวัติการก่อสร้างไม่ปรากฏหลักฐานที่เป็นลายลักษณ์อักษร โบราณสถานที่พบเป็นสถูปเจดีย์ตั้งอยู่บนยอดเขาธาตุซึ่งเป็นภูเขาดินขนาดเล็กวางตัวอยู่ในแนวทิศเหนือ-ใต้สูงจากระดับน้ำทะเลปานกลางประมาณ 85 เมตร อยู่ห่างจากชายฝั่งทะเลอ่าวไทยทางทิศตะวันออกประมาณ 3 กิโลเมตรมีคลองบ้านเนียนไหลผ่านทางทิศใต้

เจดีย์เป็นลักษณะทรงกลมแบบลังกา ประกอบด้วยฐานเขียงสี่เหลี่ยมจัตุรัสรองรับฐานบัวลูกแก้วอกไก่กลมและองค์ระฆังทรงกลมชั้นบัลลังก์และส่วนยอดหักหายไป องค์ระฆังทางด้านทิศใต้ถูกขุดเจาะเสียหาย โครงสร้างทางทิศเหนือแตกร้าว โครงสร้างเจดีย์ก่อด้วยอิฐเป็นแกนข้างในแล้วใช้หินปะการังที่ตัดแต่งเป็นรูปสี่เหลี่ยมก่อประกบด้านนอกไม่มีวัสถุสอประสาน นอกจากนี้ยังพบพระพุทธรูปหินทรายสีแดงชำรุด 2 องค์ เป็นพระพุทธรูปประทับนั่งปางมารวิชัย ขนาดหน้าตักกว้างประมาณ 40 และ 50 เซนติเมตร จากลักษณะทางสถาปัตยกรรมซึ่งมีรูปแบบเดียวกับพระบรมธาตุเจดีย์วัดพระมหาธาตุวรมหาวิหาร นครศรีธรรมราช แต่คงสร้างในราวสมัยอยุธยาโดยวิเคราะห์จากพระพุทธรูปหินทรายแดงซึ่งเป็นศิลปะอยุธยา

อ้างอิง
-------

1. ↑  "วัดจันทน์ธาตุทาราม". พระสังฆาธิการ.
2. ↑  "เจดีย์ปะการัง". สำนักงานเทศบาลตำบลขนอม.
3. ↑  "เจดีย์ปะการังวัดจันทน์ธาตุทาราม(เจดีย์เขาธาตุ)". ระบบภูมิสารสนเทศ แหล่งมรดกทางศิลปวัฒนธรรม.
ผู้ชายใส่หมวกบาร์ราตินา
**บาร์ราตินา** (กาตาลา: *barretina*, ออกเสียง: [bərəˈtinə]) หรือ **บาร์เรตินา** (กาตาลาตะวันตก: *barretina*, ออกเสียง: [bareˈtinɛ]) คือหมวกอันเก่าแก่ชนิดหนี่ง ซึ่งผู้ชายชาวคริสต์ผู้อาศัยอยู่บริเวณใกล้ทะเลเมดิเตอร์เรเนียนเคยนิยมสวมใส่ บริเวณเหล่านี้ได้แก่ แคว้นกาตาลุญญา แคว้นบาเลนเซีย หมู่เกาะแบลีแอริก พรอว็องส์ คอร์ซิกา ซิซิลี ซาร์ดิเนีย บางท้องถิ่นของเนเปิลส์ บางท้องถิ่นของบอลข่าน และบางท้องถิ่นของโปรตุเกส

ในกาตาลุญญาและอีบีซา ผู้ชายเคยใส่หมวกบาร์ราตินาจนถึงคริสต์ศตวรรษที่ 19 โดยเฉพาะในพื้นที่ชนบท หมวกบาร์ราตินามีลักษณะคล้ายคลึงกับถุง ทำจากขนสัตว์ โดยทั่วไปมีสีแดง บางครั้งมีสีม่วง

ปัจจุบันหมวกบาร์ราตินาไม่นิยมใส่กันเป็นประจำแล้ว แต่ยังนิยมใส่เพียงแต่ในพิธีต่าง ๆ ที่เกี่ยวข้องกับประเพณีกาตาลา ซัลบาดอร์ ดาลี ผู้เป็นจิตรกรชาวกาตาลา มักใส่หมวกบาร์ราตินาบางครั้งคราวในคริสต์ศตวรรษที่ 20 ตัวละครในคติชนพื้นบ้านกาตาลาก็มักใส่หมวกบาร์ราตินา เช่น รูปแกะสลักคริสต์มาสซึ่งมีชื่อว่า กากาเน (caganer) ท่อนไม้คริสต์มาสหรือที่เรียกว่า ติโอ (tió) และตัวละครในการ์ตูนเรื่อง ปาตูเฟ็ต (Patufet) ซึ่งลงพิมพ์ครั้งแรกในนิตยสาร อันปาตูเฟ็ต (En Patufet) โดยอันตอนี มุนตัญญอลา (Antoni Muntanyola) และในการ์ตูนเรื่อง เดอะกาตาลา (The Catalan) ซึ่งวาดโดยกายาตา กูร์เน็ต อี ปาเลา (Gaietà Cornet i Palau)

อ้างอิง
-------

1. ↑  Salvador Dalí amb barretina
2. ↑  Lluís Solà i Dachs, *«Cu-cut! Setmanari de gresca ab ninots (1902-1912)».* Ed. Bruguera. Barcelona, 1967

แหล่งข้อมูลอื่น
---------------

* ประวัติของหมวกบาร์ราตินา เก็บถาวร 2004-03-02 ที่ เวย์แบ็กแมชชีน
* ประวัติในรูปแบบรูปภาพของหมวกบาร์ราตินา
* Barretina.com ทุกสิ่งที่ควรเรียนรู้เกี่ยวกับหมวกบาร์ราตินาและวัฒนธรรมกาตาลา
* Colla de sa Bodega (เครื่องแต่งกายและการเต้นรำอีบีซา) เก็บถาวร 2011-07-23 ที่ เวย์แบ็กแมชชีน.
**ฮาม**  (ใน ฮีบรู: חָם อาหรับ: حام) ตามตารางของประชาชาติ ในพระธรรมปฐมกาล เป็นบุตรคนที่สองของโนอาห์ และเป็นบิดาของ คูช อียิปต์ พูต และ คานาอัน  

วงศ์วานของฮามถูกตีความโดย โยเซพุส และคนอื่นๆ ว่ามีประชากรอาศัยอยู่ในแอฟริกาและบางส่วนที่อยู่ติดกันของเอเชีย พระคัมภีร์กล่าวถึง อียิปต์ ว่าเป็น "ดินแดนของฮาม" ในสดุดี 78:51; 105:23, 27; 106:22; 1 พงศาวดาร 4:40.

ในพระคัมภีร์
------------

ภาพประกอบนี้จาก *Nuremberg Chronicle* ในศตวรรษที่ 16 ใช้ตัวสะกดว่า "Cham"
ปฐมกาล 5:32 กล่าวว่า โนอาห์ให้กำเนิด เชม, ฮาม และยาเฟท ในวัย 500 ปี และใน ปฐมกาล 9:20-27 กล่าวถึงการที่โนอาห์ทราบแช่งคานาอัน บุตรฮาม

> 
> 20โนอาห์เริ่มเป็นคนทำสวนและปลูกองุ่น 21แล้วท่านดื่มเหล้าองุ่นและเมา แล้วก็นอนเปลือยกายอยู่กลางเต็นท์ของท่าน 22ฮามผู้เป็นบิดาคานาอันเห็นบิดาของเขาเปลือยกายอยู่ จึงบอกพี่ชายทั้งสองที่อยู่ภายนอก 23เชมกับยาเฟทก็เอาผ้าพาดบ่าทั้งสองคนแล้วก็เดินถอยหลังเข้าไปปกปิดกายของบิดาที่เปลือยอยู่ โดยไม่ได้หันหน้าดูบิดาที่เปลือยกายอยู่นั้น
> 
> 
> 24เมื่อโนอาห์สร่างเมาแล้ว และรู้ว่าบุตรสุดท้องทำกับท่านอย่างไร 25จึงพูดว่า
> 
> 
> "คานาอันจงถูกแช่ง
> ให้เป็นทาสต่ำสุดของพี่น้อง"
> 26ท่านกล่าวด้วยว่า
> 
> 
> "สาธุการแด่พระยาห์เวห์พระเจ้าของเชม
> และให้คานาอันเป็นทาสของเขาเถิด
> 27ขอพระเจ้าทรงเพิ่มพูนยาเฟทให้ทวียิ่งขึ้น
> ให้เขาอาศัยอยู่ในเต็นท์ของเชม
> และให้คานาอันเป็นทาสของเขาเถิด"
>

ในศาสนาอิสลาม
-------------

**ฮาม อิบน์ นูห์** เขาเป็นบุตรชายคนที่ 2 ของนบีนูห์ จาก วาฆิละฮ์ภรรยาของท่านและ**ชาวฮาม**

มีต้นกำเนิดมาจากเขา เขาเป็นหนึ่งในบุตรชายสามคนของนบีนูห์ที่ศรัทธาในตัวท่านและในสาส์นที่ประกาศของท่าน ดังนั้นพวกเขาจึงขึ้นเรือไปพร้อมกับท่านเพื่อหลีกเลี่ยงน้ำท่วมที่อัลลอฮ์ทรงส่งไปทำลายผู้ปฏิเสธศรัทธา ส่วนน้องชายคนที่สี่ชื่อ กันอาน หรือ ยาม ซึ่งจมน้ำตายพร้อมกับแม่ คือ นางวะฆิละฮ์เพราะไม่ยอมขึ้นเรือและไม่ศรัทธา

อ้างอิง
-------

1. ↑  ฮีบรู: חָם‎, ใหม่: *H̱am*, ไทบีเรียน: *Ḥām*; Greek Χαμ *Kham*, Ge'ez: ካም *Kam*; Arabic: حام, *Ḥām*

1. ↑  David Noel Freedman, Allen C. Myers, Astrid B. Beck, *Eerdmans dictionary of the Bible*, (Wm. B. Eerdmans Publishing: 2000), p. 543
2. ↑  Stanley E. Porter, Craig A. Evans, *The Scrolls and the Scriptures*, (Continuum International Publishing Group: 1997), p. 377
**น้ำตกห้วยแม่ขมิ้น** เป็นน้ำตกที่ตั้งอยู่ทางด้านทิศตะวันออกของอุทยานแห่งชาติเขื่อนศรีนครินทร์ ในตำบลท่ากระดาน อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานแห่งชาติเขื่อนศรีนครินทร์ 100 เมตร

น้ำตกมี 7 ชั้นมีชื่อเรียกดังนี้ชั้นที่ 1 ดงว่าน ชั้นที่ 2 ม่านขมิ้น ชั้นที่ 3 วังหน้าผา ชั้นที่ 4 ฉัตรแก้ว ชั้นที่ 5ไหลจนหลง ชั้นที่ 6 ดงผีเสื้อ และชั้นที่ 7 ร่มเกล้า ตั้งแต่ชั้นแรกถึงชั้น 4 มีระยะทางเพียง 300–750 เมตร ตั้งแต่ชั้น 5 ขึ้นไปจนถึงชั้นบนสุดของน้ำตกมีระยะทางมากกว่า 1 กิโลเมตร

น้ำในน้ำตกไหลมาจากต้นน้ำของเทือกเขากะลาซึ่งเป็นป่าดิบเขาแล้งทางทิศตะวันออกของอุทยานแห่งชาติเขื่อนศรีนครินทร์ และไหลลงมาสู่อ่างเก็บน้ำเขื่อนศรีนครินทร์ ลักษณะภูมิประเทศเป็นพื้นที่ล้อมรอบด้วยภูเขาหินปูนสลับซับซ้อน ตัวน้ำตกตั้งอยู่บริเวณที่ราบเชิงเขาที่มีความลาดเอียงเล็กน้อย ตั้งอยู่ที่ระดับความสูงประมาณ 270 เมตร จากระดับน้ำทะเลปานกลาง 

พืชพรรณที่พบในบริเวณนี้เป็นป่าเบญจพรรณ ประกอบด้วยพันธุ์ไม้ที่สำคัญ ได้แก่ แดง มะค่าโมง ประดู่ รกฟ้า มะกอกป่า กระโดน ตะแบก ไผ่บง ไผ่รวก และไผ่ซาง เป็นต้น ส่วนสัตว์ป่าที่พบ ได้แก่ ลิงกัง พญากระรอกดำ เม่นใหญ่แผงคอสั้น ไก่ป่า นกเขาเปล้าธรรมดา นกกะเต็นแดง นกโพระดกธรรมดา นกจับแมลงคอสีฟ้า เต่าเหลือง ตะกวด จิ้งเหลนภูเขาเกล็ดเรียบ งูเหลือม และกบหนอง เป็นต้น บริเวณน้ำตกชั้น 4 พบแมลงหนอนปลอกน้ำที่อาศัยอยู่คล้าย ๆ ชั้นหินงอกหินย้อยบริเวณชั้นน้ำตก

อ้างอิง
-------

1. ↑  "น้ำตกห้วยแม่ขมิ้น - อุทยานแห่งชาติเขื่อนศรีนครินทร์". สำนักอุทยานแห่งชาติ.
2. ↑  "น้ำตกห้วยแม่ขมิ้น (อุทยานแห่งชาติเขื่อนศรีนครินทร์)". กระทรวงการท่องเที่ยวและกีฬา.
3. ↑  "น้ำตกห้วยแม่ขมิ้น". กองจัดการสิ่งแวดล้อมธรรมชาติและศิลปกรรม.
4. ↑  "เผยภาพงาม "น้ำตกห้วยแม่ขมิ้น" สวยใสไหลเป็นสายขาวฟูฟ่อง". ผู้จัดการออนไลน์.
{{Infobox museum
| name = พิพิธภัณฑ์ส้วมสากล "สุลัภ"
| image = Sulabh ecosan toilet.jpg
| caption = ส้วมนั่งยองสองอันที่จัดแสดงในพิพิธภัณฑ์ส้วมสุลัภ
| imagesize = 
| map\_type =
| map\_caption =
| latitude = 
| longitude = 
| established = 1992
| dissolved =
| location = นิวเดลี [[ประเทศอินเดีย[]
| type =
| visitors =
| curator =
| publictransit =
| website = sulabhtoiletmuseum.org
}}

**พิพิธภัณฑ์ส้วมสากลสุลัภ** (อังกฤษ: Sulabh International Museum of Toilets) เป็นพิพิธภัณฑ์ในนิวเดลี บริหารงานโดยสุลัภอินเทอร์เนชันนอล จัดแสดงประวัติศาสตร์ของสุขอนามัยและส้วมของโลก นิตยสาร *ไทม์* ระบุให้พิพิธภัณฑ์นี้เป็นหนึ่งในสิบพิพิธภัณฑ์ที่แปลกที่สุดของโลก พิพิธภัณฑ์ก่อตั้งขึ้นในปี 1992 โดย ดร. พินเทศวร ปาฐัก นักกิจกรรมเพื่อสังคม ผู้ก่อตั้งขบวนการปฏิรูปสังคมและสุขอนามันสุลัภ และผู้รับรางวัลสต็อกโฮล์มวอเทอร์ไพรซ์ประจำปี 2009 เป้าหมายในการก่อตั้งพิพิธภัณฑ์ขึ้นของเขาคือเพื่อเน้นย้ำปัญหาในเรื่องสุขอนามัยของประเทศ ผ่านการพิจารณาความพยายามในการพัฒนาและสร้างสุขอนามัยจากทั่วโลกมาตั้งแต่สมัยก่อนคริสต์กาล

ภายในพิพิธภัณฑ์จัดแสดงเนื้อหาและสิ่งของจากกว่า 50 ประเทศ ของจัดแสดงรวมถึงโบราณวัตถุต่าง ๆ ที่เกี่ยวข้องกับสุขอนามัย มีอายุตั้งแต่ 3000 ปีก่อนคริสต์กาล มาจนถึงศตวรรษที่ 20 ของจัดแสดง เช่น ห้องส้วมนอกบ้าน, โถส้วมแบบโถ, ฝารองส้วมยุควิกตอเรียที่ประดับตกแต่งอย่างวิจิตร, สายฉีดก้น นอกจากนี้ยังมีบทกวีที่บรรยายเกี่ยวกับส้วมแบบต่าง ๆ และการใช้งาน

สิ่งน่าสนใจที่จัดแสดงของพิพิธภัณฑ์ เช่น แบบจำลองตู้เตี้ย (commode) ในรูปของหีบสมบัติจากยุคกลางของอังกฤษ, แบบจำลองส้วมของกษัตริย์หลุยส์ที่สิบสี่ที่มีรายงานว่าเคยถูกใช้จริงในราชสำนัก, ส้วมในรูปของตู้หนังสือ, เทคโนโลยีของรัสเซียกับแนซาในการแปลงปัสสาวะเป็นน้ำสะอาด, การ์ตูนและมุกตลกเกี่ยวกับส้วม โถส้วมทองคำและเงินของจักรพรรดิโรมัน, ระบบการถ่ายเทของเสียของอารยธรรมฮารัปปา และพัฒนาการของส้วมที่พบในแหล่งโราณคดีโลถัล เป็นต้น

อ้างอิง
-------

1. ↑  Sulabh Toilet Museum, E-book
2. 1 2 3  "36 hours in Delhi". *India Today*. 16 April 2015. สืบค้นเมื่อ 1 May 2015.
3. 1 2  "Delhi's toilets museum among world's 10 weirdest museums". *The Hindu*. 22 May 2014. สืบค้นเมื่อ 1 May 2015.
4. 1 2 3 4 5  "The Museum". Sulabhtoiletmuseum Organization. สืบค้นเมื่อ 1 May 2015.
5. 1 2  "Delhi's Toilets Museum Among World's 10 Weirdest Museums". NDTV. 21 May 2014. สืบค้นเมื่อ 1 May 2015.

อ่านเพิ่ม
---------

* Tibballs, Geoff (October 2016). *The World's 100 Weirdest Museums: From the Moist Towelette Museum in Michigan to the Museum of Broken Relationships in Zagreb* (E boo).

พิกัดภูมิศาสตร์: 28°35′48″N 77°04′51″E﻿ / ﻿28.5966°N 77.0808°E﻿ / 28.5966; 77.0808
**วัดป่าขอม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 27 ไร่ 1 งาน 18 ตารางวา

วัดป่าขอม เดิมเรียกว่า **วัดป่าขัน** ตามตำนานพื้นเมืองเล่าว่าวัดนี้สร้างโดยพระนางเลือดขาว ส่วนในหนังสือกัลปนาวัดจังหวัดพัทลุงในสมัยอยุธยา กล่าวถึงวัดนี้ว่าพระมหาอินทร์ได้สร้างวิหารขึ้นที่วัดป่าขัน (ป่าขอม) และเข้าใจว่าได้เดินทางไปยังกรุงศรีอยุธยาขอพระราชทานญาติโยมผู้มีจิตศรัทธาเป็นข้าวัด โดยไม่ต้องเสียส่วยให้แก่หลวงอีกต่อไป ในสมัยอยุธยาวัดป่าขอมมีพื้นที่กัลปนาวัดประมาณ 200 ไร่ ต่อมาวัดร้างไปนานจนกระทั่ง พ.ศ. 2479 หลวงพ่อเปลี่ยนและแม่ชีเลื่อนได้บูรณะวัดขึ้นใหม่ สำนักงานพระพุทธศาสนาแห่งชาติระบุว่าตั้งวัดเมื่อวันที่ 22 มิถุนายน พ.ศ. 2100 วัดได้รับพระราชทานวิสุงคามสีมาเมื่อ พ.ศ. 2320

อาคารเสนาสนะที่สำคัญ ได้แก่ อุโบสถก่ออิฐถือปูน มีกำแพงแก้วล้อมรอบทั้ง 4 ด้าน มีพระพุทธรูปปูนปั้น ปางป่าลิไลยก์ ภายในมีพระประธานและพระพุทธรูปปูนปั้นปางมารวิชัย จำนวน 4 องค์ ฝีมือช่างพื้นเมือง มีเจดีย์ตั้งอยู่ด้านหลังอุโบสถ ก่ออิฐถือปูนปัจจุบันหักพังลงเหลือเพียงฐานเป็นรูปสี่เหลี่ยมจัตุรัสขนาด 10x10 เมตร สูงจากพื้นที่ประมาณ 4 เมตร เล่ากันว่าเดิมเป็นเจดีย์รูปแบบเดียวกันกับพระบรมธาตุเจดีย์นครศรีธรรมราช เมื่อสมัยที่เจดีย์พังทลายลงไปทางทิศตะวันตกได้พบถ้วยชามพระพุทธรูป และเงินตรานโมเป็นจำนวนมาก นอกจากนั้นในวัดยังมีอนุสาวรีย์พ่อจอมสิทธิชัย ปั้นด้วยปูน

อ้างอิง
-------

1. ↑  "วัดป่าขอม (วัดราษฎร์)". องค์การบริหารส่วนตำบลลำปำ.
2. ↑  "วัดป่าขอม". สำนักงานพระพุทธศาสนาแห่งชาติ.
3. ↑  "วัดป่าขอม". สำนักงานวัฒนธรรมจังหวัดพัทลุง. คลังข้อมูลเก่าเก็บจากแหล่งเดิมเมื่อ 2022-11-04. สืบค้นเมื่อ 2022-11-04.
4. ↑  กรมศิลปากร. "วัดป่าขอม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 4 พฤศจิกายน 2565. เข้าถึงจาก
**วัดป่าเรไร** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ทั้งหมด 45 ไร่ 

วัดป่าเรไรเดิมมีนามว่า **วัดป่า** คงจะเรียกขานกันตามสภาพวัดที่อยู่ในป่า สันนิษฐานว่าสร้างเมื่อประมาณ พ.ศ. 2300 ในสมัยกรุงศรีอยุธยา กาลเวลาผ่านไปวัดขาดการทำนุบำรุงจึงกลายเป็นวัดร้าง ประมาณ 100 ปีต่อมาได้รับการบูรณปฏิสังขรณ์และยกฐานะวัดร้างขึ้นเป็นวัดที่มีพระสงฆ์เมื่อวันที่ 31 มีนาคม พ.ศ. 2515 โดยให้มีนามวัดใหม่ว่า "วัดป่าเรไร" และได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523

อาคารเสนาสนะสำคัญประกอบด้วยอุโบสถ ลักษณะทรงไทย กว้าง 90 เมตร ยาว 24 ตารางเมตร สร้างเมื่อ พ.ศ. 2523 หอสวดมนต์ กว้าง 10 เมตร ยาว 17.5 เมตร สร้างเมื่อ พ.ศ. 2522 และกุฏิสงฆ์ ส่วนมากเป็นอาคารไม้และครึ่งตึกใต้ถุนโปร่ง ส่วนปูชนียวัตถุมีพระประธานประจำอุโบสถปางสมาธิ พระโมคคัลลานะ และพระสารีบุตร นอกจากนี้ยังมีพระพุทธรูปปางต่าง ๆ ได้แก่ พระประธานศาลาปางมารวิชัย พระโมคคัลลานะ พระสารีบุตร หอสวดมนต์มีพระพุทธรูปปางมารวิชัยและปางสมาธิ พระยืนปางห้ามญาติ และพระปางสมาธิ (ที่พบก่อนบูรณะวัด)

อ้างอิง
-------

1. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2016-10-20. สืบค้นเมื่อ 2021-03-03.
2. ↑  "วัดป่าเรไร". เทศบาลเมืองบางศรีเมือง. คลังข้อมูลเก่าเก็บจากแหล่งเดิมเมื่อ 2022-08-05. สืบค้นเมื่อ 2021-03-03.
3. ↑  "วัดป่าเรไร". ศูนย์ข้อมูลกลางทางวัฒนธรรม.[*ลิงก์เสีย*]